stanford-oval/wikipedia huggingface dataset:
Ferrari 458 Italia

| Ferrari 458 Italia |
| --- | --- |

Valmistustiedot
Valmistusmaa:   Italia
Valmistaja:  Ferrari
Valmistusvuodet:  2009–2015
Korimalli:  2-ovinen berlinetta 2-ovinen spider
Luokka:  urheiluauto
Muotoilija:  Pininfarina
Edeltäjä:  Ferrari F430
Seuraaja:  Ferrari 488
Tekniset tiedot
Henkilöluku:  2
Moottori:  4,5 L Ferrari F136 F V8
Vaihteisto:  7-vaihteinen kaksoiskytkin
Mitat
Massa:  1 565 kg
Pituus:  4 527 mm
Akseliväli:  2 650 mm
Leveys:  1 937 mm
Korkeus:  1 213 mm
Ferrari 458 Italia on Frankfurtin autonäyttelyssä vuonna 2009 esitelty keskimoottorinen ja kaksipaikkainen superauto. Se korvasi Ferrari F430:n. Auton muotoilusta on vastannut edellisten mallien tapaan Pininfarina. Kevyestä alumiinista valmistettu kori on muotoiltu siten, että 200 km/h vauhdissa auto tuottaa 140 kg downforcea. Uutta on esim. eturitilässä olevat pienet taipuvat siivet, jotka lisäävät downforcea ja vauhdin lisääntyessä pienentävät ilmanvastusta. Auton paino (1 380 kg) on jaettu suhteessa 42/58, mikä takaa oivallisen ajodynamiikan. Michael Schumacher on ollut mukana suunnittelemassa auton sisustaa entistä paremmaksi kuljettajan näkökulmasta. Suunnittelun tuloksena on syntynyt mm. täysin uusi ohjauspyörä.
Mallissa on käytetään Californiasta tuttua 7-portaista kaksoiskytkin vaihteistoa sekä twin wishbone jousitusta. Ohjausjärjestelmää on päivitetty ja jarrut pysäyttävät auton sadasta nollaan 32,5 metrissä.
Vuonna 2015 esitelty Ferrari 488 korvasi 458 Italian.
Tekniset tiedot

Tyyppi:90° V8
Iskutilavuus: 4499 cm3
Puristussuhde: 12,5:1
Teho: 425 kW (570 hv) @ 9000 r/min
Vääntö: 540 Nm @ 6000 r/min
Pituus: 4527 mm
Korkeus: 1213 mm
Leveys: 1937 mm
Akseliväli: 2650 mm
Omamassa: 1380 kg
Painojakauma: 42/58 %
Huippunopeus: 325 km/h
Kiihtyvyys: 0-100 km/h 3.4s
Kiihtyvyys: 0-200 km/h 10.4s
Kiihtyvyys: 0-300 km/h 32,4s
Ferrari 550

| Ferrari 550 |
| --- | --- |

Valmistustiedot
Valmistusmaa:   Italia
Valmistaja:  Ferrari
Valmistusvuodet:  1996–2002
Korimalli:  2-ovinen coupé 2-ovinen roadster
Luokka:  S-segmentti
Edeltäjä:  Ferrari F512M
Seuraaja:  Ferrari 575M Maranello
Teknisesti samankaltaisia:  Ferrari 456
Tekniset tiedot
Moottori:  V12
Iskutilavuus:  5,5 l
Teho:  485 hv
Polttoaine:  bensiini
Vetotapa:  takaveto
Vaihteisto:  6-vaihteinen manuaali
Ferrari 550 on Ferrarin vuosina 1996–2002 valmistama grand tourer -luokan automalli, joka korvasi Ferrari F512M:n. Mallin seuraajaksi tuli Ferrari 575M Maranello.
550 esiteltiin Nürburgringissä heinäkuussa 1996. Se oli ensimmäinen etumoottorinen Ferrarin lippulaivamalli 23 vuoteen. Mallin nimi viittaa sen 5,5-litraiseen V12-moottoriin, jonka teho on 485 hevosvoimaa. Voimansiirtona on kuusivaihteinen manuaalivaihteisto.
Ferrari 550 Barchetta
Pariisin autonäyttelyssä lokakuussa 2000 esiteltiin avomalli 550 Barchetta, jota valmistettiin 448 kappaletta.
Aiheesta muualla

Kuvia tai muita tiedostoja aiheesta Ferrari 550 Wikimedia Commonsissa
Ferrari 512 TR

| Ferrari 512 TR |
| --- | --- |

Valmistustiedot
Valmistusmaa:   Italia
Valmistaja:  Ferrari
Konserni:  Fiat Group
Valmistusvuodet:  1991–1994
Korimalli:  2-ovinen coupé
Luokka:  S-segmentti
Edeltäjä:  Ferrari Testarossa
Seuraaja:  Ferrari F512 M
Tekniset tiedot
Iskutilavuus:  4 942 cm³
Teho:  315 kW (428 hv)
Polttoaine:  bensiini
Vetotapa:  takaveto
Vaihteisto:  5-vaihteinen manuaali
Mitat
Massa:  1 656 kg
Pituus:  4 481 mm
Leveys:  1 976 mm
Korkeus:  1 135 mm
Ferrari 512 TR on italialaisen Ferrarin vuosina 1991–1994 valmistama urheiluauto. Se oli edelleen kehitetty versio kuuluisasta Testarossa­-mallista. Muun muassa vaihteistoa ja moottoria parannettiin, ja kori muotoiltiin uudelleen. Vuonna 1994 autosta tehtiin paranneltu versio, F512 M. Sen korvasi vuonna 1996 uusi, etumoottorinen Ferrari 550 Maranello.
Aiheesta muualla

Kuvia tai muita tiedostoja aiheesta Ferrari 512 TR Wikimedia Commonsissa
Forever and a Day

| ”Forever and a Day” Private Line |
| --- | --- | --- |

Singlen tiedot
 Albumilta: 21st Century Pirates
 Äänitetty : Seawolf Studios ja Bad Habits Studios
 Julkaistu: helmikuu 2004
 Formaatti: CDS
 Tyylilaji: hard rock
 Kesto: 03.27
 Levy-yhtiö: Bad Habits
Listasijoitukset
  Suomen virallinen lista: 3.
Private Linen muut singlet
|   | ”Forever and a Day” 2004 | ”1-800-Out-of-Nowhere” 2004 |
Forever and a Day on rockyhtye Private Linen kappale ja ensimmäinen single yhtyeen vuoden 2004 esikoisalbumilta 21st Century Pirates.
Kappale debytoi Suomen virallisen listan kolmannella sijalla, ja pysyi listalla yhteensä neljä viikkoa.
Kappaleet

Forever and a Day – 3.27
Cheerleaders & Dopedealers – 4.02
Sleep Tight – 4.02
Aiheesta muualla

Forever and a Day discogs.com -sivustolla (englanniksi)
Fillari-lehti

Fillari-lehti on suomalainen polkupyöräilyn harrastelehti. Se ilmestyi vuonna 2012 seitsemän kertaa ja lehden oman ilmoituksen mukaan painosmäärä oli 13 000–16 000. Vuonna 2012 lehteä kustansi RideMedia Oy ja  päätoimittajana toimi Janne Lehti. Vuonna 2022 lehden kustantaja on 100rpm Media Oy ja päätoimittajana toimii Ilkka Järvimäki.
Aiheesta muualla

Fillari-lehden kotisivut
Faros-kustannus

Faros-kustannus Oy on keväällä 2002 perustettu turkulainen pienkustantamo, joka on keskittynyt pääasiassa laadukkaan vanhemman kaunokirjallisuuden ja kulttuurihistoriallisten klassikoiden julkaisuun. Faroksen kustantajina toimivat yrityksen perustajat Hannu Salmi ja Heli Paalumäki., jotka perustivat kustantamon Salmen veljen Kari Salmen kanssa.
Faros-kustannus on kustantajien yhdistys Lukuvalo ry:n jäsen. Yhdistyksen muita jäseniä ovat Enostone, Kirja-Aurora, k&h, Lurra Editions ja Turbator.
Julkaisut > Kaunokirjallisuus ja klassikot

Faros-kustannuksen suomeksi julkaisemia teoksia:
Cyrano de Bergerac: Matka kuuhun
John Buchan: 39 askelta
Fredrika Wilhelmina Carstens: Muratti
Miguel de Cervantes Saavedra:
François-René de Chateaubriand:
Kate Chopin: Herääminen
Cicero: Keskusteluja Tusculumissa
Alonso de Contreras: Elämäni vaiheet
Stephen Crane: Morsian saapuu kaupunkiin ja muita lännentarinoita
Erasmus Rotterdamilainen: Kultainen kirja: nuorten hyvistä tavoista
Gustave Flaubert: Bibliomania
Théophile Gautier: Vereviä kertomuksia
Hallusinatsioneja. Vanhoja suomalaisia kauhutarinoita, toim. Juri Nummelin
Heinrich Heine:
E.T.A. Hoffmann: Serkkuni kulmaikkuna
Axel Gabriel Ingelius: Harmaa linna
Don Juan Manuel: Kreivi Lucanor ja Patronio
Ismail Kadare: Kolme surulaulua Kosovolle
Heinrich von Kleist: Locarnon kerjäläiseukko ja muita kertomuksia
Jean de La Fontaine: Faabeleita
Ina Lange:
Christine Lavant: Nell
Lazarillo de Tormes
Lukianos: Miten historiaa on kirjoitettava
Christopher Marlowe: Edvard II
John Polidori: Vampyyri
Quintilianus: Puhujan kasvatus
Vilhelm Rubruk: Matka Mongoliaan vuosina 1253–1255
Antoine de Saint-Exupéry: Lento Arrasiin
Ludwig Tieck: Elämän yltäkylläisyys
Zachris Topelius: Morsian ja muita kauhunovelleja
Sergei Tšavain: Elnet
Richard Wagner: Elämäni
Jacob Wallenberg: Kaukana valtamerellä
Horace Walpole: Otranton linna
Julkaisut > Tietokirjallisuus

Farokselta on ilmestynyt myös kotimaisia alkuperäistekstejä pääasiassa kulttuurihistorian ja kirjallisuudentutkimuksen alueilta, sekä tietokirjallisuuden käännöksiä.
Charlie Gere: Digitaalinen kulttuuri
Ritva Hapuli: Matkalla kotona. Kyllikki Villan matkapäiväkirjoista.
Esa Lehikoinen, Risto Lemmetyinen, Timo Vuorisalo ja Sari Kivistö: Suomen lintutieteen synty. Turun Akatemian aika.
Maija-Liisa Näsänen: Abraham Ojanperä - laulajan elämä.
Alessandro Portelli: Käsky on täytetty
Hannu Salmi:
Liisa Saariluoma: Milan Kundera - viimeinen modernisti
Tunteet ja sympatia. Turun Akatemian väitöskirjoja 1700-luvulta, toim.  Jukka Sarjala
Aiheesta muualla

Kustantajan sivusto
Gammatähtitiede

MAGIC-teleskooppi mittaa gammasäteilyä
Gammatähtitiede on gammasäteilyä havainnoiva osa tähtitiedettä.
Gammasäteilyä syntyy tähtitieteellisissä kohteissa pääosin kahden eri prosessin kautta. Kosmisen säteilyn osuessa tähtienväliseen aineeseen kaasuun, se aiheuttaa kaasun atomiytimien virittymistä (eli eksitaatiota).  Atomiytimen viritystilan purkautuessa ytimeen varautunut energia vapautuu gammasäteilyfotonina. Yleisimpiä tämän prosessin aiheuttamia spektrin emissioviivoja ovat raudan 1,238 MeV, magnesiumin 1,369 MeV ja neonin 1,634 MeV viivat. Toinen merkittävä gammasäteilyn lähde on supernovaräjähdyksissä syntyneiden radioaktiivisten isotooppien hajoamisen yhteydessä syntyvät gammasäteet. Näin syntyneiden emissioviivojen voimakkuus vaihtelee voimakkaasti eri kohteiden välillä, koska eri radioaktiivisten isotooppien puoliintumisajat vaihtelevat muutamista kuukausista miljooniin vuosiin.[lähde? ]
Suurin osa gammasäteilystä absorboituu ilmakehään. Täten mittauksia voidaan tehdä vain korkealla lentävistä palloista, raketeista ja satelliiteista. Ensimmäinen satelliitin mittalaite lensi NASAn Explorer-XI:lla 1961. Se havaitsi 100 gammasädefotonia, joita näytti tulevan kaikista suunnista. [lähde? ]
Tarkempia havaintoja tehtiin 1967 NASAn OSO-3-satelliitilla. Vasta SAS-2 (1972) ja ESROn kehittämä ja ESAn laukaisema COS-B (1975–1982) satelliitit tekivät tärkeitä havaintoja. 1977 NASA päätti tehdä suuren avaruusobservatorion, joka mittaa gammasäteitä. Compton Gamma-Ray Observatory (CGRO) laukaistiin 1991. Sen toiminta päättyi vuonna 2000. ESAn INTErnational Gamma-Ray Astrophysics Laboratory, (INTEGRAL) mittaa gammakohteita paraikaa vielä vuonna 2024.
Francis Roberts Rush

Francis Roberts Rush (11. syyskuuta 1916 Townsville – 21. heinäkuuta 2001) oli australialainen roomalaiskatolinen arkkipiispa. Hänet vihki papiksi Townsvillen hiippakuntaan Luigi Traglia 18. maaliskuuta 1939. Hänet nimitettiin Rockhamptonin hiippakunnan johtoon 7. marraskuuta 1960. Piispaksi konsekroinnin suoritti 8. helmikuuta 1961 Maximilien de Fürstenberg, jota avustivat Guilford Clyde Young ja Hugh Edward Ryan.
Rush sai 5. maaliskuuta 1973 nimityksen Brisbanen arkkipiispaksi, jona hän toimi, kunnes jäi eläkkeelle 3. joulukuuta 1991. Hän osallistui Vatikaanin toiseen kirkolliskokoukseen.
Gaillac

| Gaillac |
| --- | --- |
 Place du Griffoul
 vaakuna
 Gaillac
 Koordinaatit: 43°54′05″N, 1°53′57″E 
Valtio:  Ranska
Alue:  Occitanie
Departementti:  Tarn
Arrondissementti:  Albi
Pinta-ala:  
 – Kokonaispinta-ala:  50,9 km²
Väkiluku (2014):  15 077 
 – Väestötiheys:  296 as./km²
Kunnan numero:  81099
 
 Kunnan kotisivut 
Infobox OKVirheellinen NIMI-arvo: 
Gaillac on kunta Ranskan eteläosassa Tarnin departementissa Occitanien alueella. Se sijaitsee Tarnjoen varrella.
Nähtävyydet

Kaupungin nähtävyyksiä on vuonna 972 perustettu Saint-Michelin benedikiiniläisluostari, jonka munkit ovat tehneet Gaillacista tunnetun viinintuotantoalueen. Muita nähtävyyksiä ovat Saint Pierren kirkko, keskustan vanha aukio Place du Griffoul sekä 1600-luvulta oleva linna Château de Foucaud. Linna on historiallinen monumentti ja siellä on vuodesta 1934 lähtien ollut taidemuseo Musée des beaux-arts de Gaillac. Kaupungissa on luonnontieteellinen museo Muséum d'histoire naturelle Philadelphe Thomas, jossa on näytteillä yli 600 lintua sekä niiden munia ja pesiä sekä matelijoita, nisäkkäitä, hyönteisiä ja äyriäisiä.
Saint-Michelin luostari
Viininrypäleiden korjuuta
Saint Pierren kirkko
Château d'Hutaud
Aiheesta muualla

Kuvia tai muita tiedostoja aiheesta Gaillac Wikimedia Commonsissa
Francis Scott Key

Francis Scott Key
Francis Scott Key (1. elokuuta 1779 Frederick – 11. tammikuuta 1843 Baltimore) oli yhdysvaltalainen lakimies, joka kirjoitti sanoituksen Yhdysvaltojen kansallislauluun ”The Star-Spangled Banner”.
Key syntyi Frederickin kaupungissa Marylandissa. Hän opiskeli lakitiedettä Annapolisissa ja työskenteli opintojensa jälkeen lakimiehenä kotikaupungissaan. Myöhemmin hän muutti Washingtoniin.
Vuonna 1814 Key, joka oli sotilaana vuoden 1812 sodassa, kirjoitti isänmaallisen runon nimeltä ”The Star-Spangled Banner”, jonka hän sovitti englantilaisen juomalaulun ”To Anacreon in Heaven” säveleen. Kappaleesta tuli Yhdysvaltojen kansallislaulu vuonna 1931.
Felon

| Felon |
| --- | --- |

Ohjaaja:  Ric Roman Waugh
Käsikirjoittaja:  Ric Roman Waugh
Tuottaja:  Dan Keston Nick Phillips Christopher Wilhem
Säveltäjä:  Gerhard Daum
Kuvaaja:  Dana Gonzales
Leikkaaja:  Jonathan Chibnall
Pääosat:  Stephen Dorff Val Kilmer Harold Perrineau
Valmistustiedot
Valmistusmaa:  Yhdysvallat
Levittäjä:  Sony Pictures Home Entertainment Netflix
Ensi-ilta:  2008
Kesto:  104 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Felon on vuonna 2008 julkaistu Ric Roman Waugh ohjaama elokuva.
Juoni

Wade Porter joutuu kolmeksi vuodeksi vankilaan liiallisesta itsepuolustuksesta. Vankilassa pidetään järjestystä yllä väkivallalla ja Porter joutuu väistämättä mukaan ja vastattain vanginvartioitten johtajan Jacksonin kanssa. Porterin sellikaveri, vanhempi vanki Smith neuvoo Porteria selviytymään.
Rooleissa

| 0 | 1 | 2 |
| --- | --- | --- |
|  Stephen Dorff  | … |  Wade Porter   |
|  Val Kilmer  | … |  John Smith, elinkautisvanki, josta tulee Porterin ystävä   |
|  Harold Perrineau Jr.  | … |  Jackson, vanginvartijoiden johtaja   |
|  Sam Shepard  | … |  Gordon Camrose, John Smithin ystävä   |
|  Marisol Nichols  | … |  Laura Porter, Waden vaimo   |
|  Anne Archer  | … |  Maggie, Lauran äiti   |
|  Nick Chinlund	  | … |  Sgt. Roberts, vanginvartija   |
|  Nate Parker	  | … |  Officer Collins, uusi vanginvartija   |
|  Greg Serano	  | … |  Officer Diaz, vanginvartija   |
|  Brittany Perrineau  | … |  Stacy Jackson, Jacksonin ex-vaimo   |
|  Johnny Lewis	  | … |  Snowman, vanki   |
|  Chris Browning	  | … |  Danny Samson   |
Francis Pym

Francis Pym vuonna 1982.
Francis Leslie Pym, paroni Pym (13. helmikuuta 1922 – 7. maaliskuuta 2008) oli brittiläinen Konservatiivipuolueen poliitikko.
Pym oli Military Crossilla palkittu toisen maailmansodan veteraani. Hän istui maansa parlamentin jäsenenä pitkälti kolmattakymmentä vuotta (1961–1987). Hän oli muun muassa puolustusministerinä 1979–1981, ulkoministerinä 1982–1983 ja Pohjois-Irlannin asioiden ministerinä 1973–1974.
Pym vetäytyi alahuoneesta vuoden 1987 vaaleissa. 9. lokakuuta 1987 hänestä tuli elinikäinen pääri ja ylähuoneen jäsen.
Pym oli 1600-luvun poliitikko John Pymin jälkeläinen ja 1939–1945 Monmouthia edustaneen konservatiiviparlamentaarikko Leslie Pymin poika.
George Nevinson

| Mitalit | Mitalit | Mitalit |  |
| --- | --- | --- | --- |
|  George Nevinson |  George Nevinson |  George Nevinson |  |
Maa:   Yhdistynyt kuningaskunta
Miesten vesipallo
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1908 | joukkuekilpailu |  |
George Wilfred Nevinson (3. lokakuuta 1882 Wigan – 13. maaliskuuta 1963 Lancaster) oli brittiläinen vesipalloilija. Hän kilpaili vuoden 1908 kesäolympialaisissa Lontoossa ja kuului siellä kultaa voittaneeseen joukkueeseen.
Gainesville (Florida)

| Gainesville |
| --- | --- |
 Gainesvillen keskustaa yöllä.
 vaakuna

 Koordinaatit: 29°39′7.19″N, 82°19′29.97″W 
Valtio:  Yhdysvallat
Osavaltio:   Florida
Piirikunta:  Alachua
Hallinto:  
 – Pormestari:  Lauren Poe (D)
Pinta-ala:  
 – Kokonaispinta-ala:  164,43 km²
 – Josta vettä:  3,02 km² (1,74 %)
Korkeus:  54 m
Väkiluku (2010):  124 354
 – Väestötiheys:  815,25 as./km²
 – Metropolialue:  284 687
Aikavyöhyke:  UTC-5 (kesäaika UTC-4)
Lempinimi::  Gville, Hogtown, GNV
Motto::  Every path starts with passion
 
 www.cityofgainesville.org 
Infobox OKVirheellinen NIMI-arvo: 
Gainesville on kaupunki Floridan osavaltiossa Yhdysvalloissa. Sen väkiluku oli vuoden 2010 väestönlaskennassa 124 354. Gainesville on Alachuan piirikunnan hallintokeskus. Kaupunki perustettiin huhtikuussa 1869. Floridan yliopisto sijaitsee Gainesvillessä.
Yliopistokampuksen ja siellä sijaitsevien museoiden ohella Gainesvillen nähtävyyksiä ovat kasvitieteellinen puutarha Kanapaha, valtionpuisto Paynes Prairie Preserve State Park ja kirjailija Marjorie Kinnan Rawlingsin kotitalo läheisessä Cross Creekissä Gainesvillestä kaakkoon.
Kuvia kaupungista

Gainesvillen Depot -puisto.
Alachuan piirikunnan oikeustalo.
Floridan yliopiston Ben Hill Griffin Stadium.
Aiheesta muualla

Kuvia tai muita tiedostoja aiheesta Gainesville (Florida) Wikimedia Commonsissa
Faye Dunaway

| Faye Dunaway |
| --- | --- |
 Faye Dunaway Cannesissa vuonna 2016.
Henkilötiedot
Koko nimi:  Dorothy Faye Dunaway
Syntynyt: 14. tammikuuta 1941 (ikä 83) Bascom, Florida, Yhdysvallat
Ammatti:  näyttelijä
Puoliso:  Peter Wolf (1974–1979)   Terry O’Neill (1983–1987)
Näyttelijä
Aktiivisena:  1962–
Merkittävät roolit:   Bonnie ja Clyde  Chinatown  Kasvot kuvaruudussa 
Palkinnot
 Bafta 1967 Naispääosan Oscar 1976 Golden Globe 1976 
Aiheesta muualla
IMDb 
Elonet
AllMovie
Svensk Filmdatabas
Dorothy Faye Dunaway (s. 14. tammikuuta 1941 Bascom, Florida) on yhdysvaltalainen Oscar-palkittu näyttelijä.
Ura

Dunaway opiskeli Bostonin yliopistossa ja esiintyi teatterissa vuosina 1962–1967. Hänen ensimmäinen elo­kuva­roolinsa oli vuonna 1967 ilmestyneessä elo­kuvassa Huomenna on uusi päivä. Samana vuonna hän sai roolin myös Bonnie ja Clyde -elokuvasta, josta hänet palkittiin Oscar-ehdokkuudella.
Hän esiintyi 1970-luvulla muun muassa elo­kuvissa Korppikotkan kolme päivää, Palapeli, Pieni suuri mies, Chinatown ja Kasvot kuvaruudussa, josta hän voitti Oscar-palkinnon.
Dunaway on voittanut Golden Globe -palkinnon kaksi kertaa sivuosasta (Ellisin saari, Gia – kauneuden kirous) ja kerran pääosasta (Kasvot kuvaruudussa).
Yksityiselämä

Dunaway on ollut naimisissa kaksi kertaa ja hänellä on tähti Hollywood Walk of Famella.
Valikoitu filmografia

Huomenna on uusi päivä (1967)
Bonnie ja Clyde (1967)
Palapeli (1970)
Pieni suuri mies (1970)
Chinatown (1974)
Korppikotkan kolme päivää (1975)
Kasvot kuvaruudussa (1976)
Aiheesta muualla

Kuvia tai muita tiedostoja aiheesta Faye Dunaway Wikimedia Commonsissa
George Newberry

| Mitalit> Maa:   Yhdistynyt kuningaskunta.Miesten ratapyöräily. Olympialaiset  | Mitalit> Maa:   Yhdistynyt kuningaskunta.Miesten ratapyöräily. Olympialaiset  | Mitalit> Maa:   Yhdistynyt kuningaskunta.Miesten ratapyöräily. Olympialaiset  | Maa:   Yhdistynyt kuningaskunta> Miesten ratapyöräily. |
| --- | --- | --- | --- |
|  Pronssia | Helsinki 1952 | 4 km:n joukkue-takaa-ajo |  |
George Albert Newberry (6. maaliskuuta 1917 Swadlincote, Englanti – 29. joulukuuta 1978) oli brittiläinen ratapyöräilijä ja olympiamitalisti.
Newberry voitti 4 kilometrin joukkuetakaa-ajossa olympiapronssia Helsingissä 1952.
Gain Ground

| Gain Ground |
| --- | --- |
Kehittäjä:  Sega
Julkaisija:  Sega
Jakelija:  Steam ja Nintendo eShop
Säveltäjä:  Katsuhiro Hayashi
Julkaistu:  1988
Lajityyppi:  toimintapeli
Pelimuoto:  yksinpeli, moninpeli
Alusta:  kolikkopeli, Sega Mega Drive, Sega Master System, TurboGrafx CD
Lisää peliartikkeleitaVideopelien teemasivulla
Infobox OK  : 
Gain Ground on Segan kehittämä ja julkaisema toimintapeli. Peli on julkaistu vuonna 1988 kolikkopelinä ja myöhemmin käännöksinä muille alustoille.
Pelaaminen

Peli on yhden tai kahden pelaajan toimintapeli, jossa pelaajien on pelastettava joukkoja. Pelaajat voivat valita eri hahmoista jonkin pelattavaksi. Hahmoilla on omat yksilölliset aseensa, vahvuutensa ja heikkoutensa. Aika on olennainen osa peliä ja joukot, joita ei ehditä pelastamaan menetetään kun taas pelastetut joukot liittyvät pelaajan joukkoihin.
Pelistä on eri versioita: yksi tukee kolmea pelaajaa kun taas toinen tukee kahta pelaajaa. Pelin lajityyppiä on kuvattu eri tavoin, jotka eivät ole aivan sopivia: Sega itse on kutsunut peliä "algoritmitoiminnaksi". Peliä ei pelata kuten tyypillistä "run and gun" -peliä, vaan pelaajan on perehdyttävä vastustajien liikkeisiin ja pääteltävä paras tapa näiden voittamiseen.
Kehittäjät ovat sanoneet, että alkuperäinen inspiraation lähde oli Gauntlet.
Aiheesta muualla

Gain Ground MobyGamesissa (englanniksi)
Gain Ground Arcade History -sivustolla (englanniksi)
Gain Ground Killer List of Videogamesissä (englanniksi)
George Newbold Lawrence

George Newbold Lawrence
George Newbold Lawrence (20. lokakuuta 1806 New York – 17. tammikuuta 1895) oli yhdysvaltalainen liikemies ja amatööriornitologi.
Lawrence johti Spencer Fullerton Bairdin ja John Cassinin Tyynenmeren linnuston tutkimusretkiä. He julkaisivat yhdessä teoksen Birds of North America vuonna 1858.
Lawrence lahjoitti 8 000 linnunnahan kokoelmansa American Museum of Natural Historylle. Hän kuvaili tieteelle 323 uutta lintulajia ja julkaisi 121 tieteellistä kirjoitusta. Cassin nimesi kaliforniantiklin (Carduelis lawrencei) hänen kunniakseen. Lawrence nimesi linnuista muun muassa tundrakuikan (Gavia pacifica) ja preeriasirkun (Calcarius mccownii).
Formula 2 Itävallan Grand Prix 2018

|  Formula 2 Itävallan Grand Prix 2018 |
| --- | --- |
 6. osakilpailu 12 osakilpailusta kaudella 2018. 

Päivämäärä:  30. kesäkuuta 2018
Sijainti:  Spielberg, Itävalta
Rata:  Moottorirata   4,326 km
Lauantain kilpailu
Pituus:  40 kierrosta, 173,040 km
Sää:   Puolipilvinen
Paalupaikka
Kuljettaja:   George Russell  (ART Grand Prix)
Aika:  1.13,541
Nopein kierros
Kuljettaja:   Artjom Markelov  (Russian Time)
Aika:  1.17,062 (kierroksella 38)
Palkintokoroke
Ensimmäinen:   George Russell  (ART Grand Prix)
Toinen:   Lando Norris  (Carlin)
Kolmas:   Antonio Fuoco  (Charouz Racing System)
Sunnuntain kilpailu
Pituus:  28 kierrosta, 121,128 km
Sää:   Puolipilvinen
Nopein kierros
Kuljettaja:   Artjom Markelov  (Russian Time)
Aika:  1.17,365 (kierroksella 6)
Palkintokoroke
Ensimmäinen:   Artjom Markelov  (Russian Time)
Toinen:   George Russell  (ART Grand Prix)
Kolmas:   Sérgio Sette Câmara  (Carlin)
Formula 2 Itävallan Grand Prix 2018 oli Formula 2 -kauden 2018 kuudes osakilpailu, joka ajettiin 30. kesäkuuta.–1. heinäkuuta Red Bull Ringin moottoriradalla Itävallassa.
Tulokset > Aika-ajot

| Sija | Nro | Kuljettaja | Talli | Aika | Ero | Lähtöruutu |
| --- | --- | --- | --- | --- | --- | --- |
| 1 | 8 |  George Russell | ART Grand Prix | 1.13,541 |  | 1 |
| 2 | 19 |  Lando Norris | Carlin | 1.13,779 | +0,238 | 2 |
| 3 | 18 |  Sérgio Sette Câmara | Carlin | 1.13,823 | +0,282 | 3 |
| 4 | 7 |  Jack Aitken | ART Grand Prix | 1.13,961 | +0,420 | 4 |
| 5 | 16 |  Arjun Maini | Trident | 1.13,999 | +0,458 | 5 |
| 6 | 11 |  Maximilian Günther | BWT Arden | 1.14,014 | +0,563 | 6 |
| 7 | 20 |  Louis Delétraz | Charouz Racing System | 1.14,104 | +0,653 | 7 |
| 8 | 5 |  Alexander Albon | DAMS | 1.14,115 | +0,574 | 8 |
| 9 | 4 |  Nyck de Vries | Pertamina Prema Theodore Racing | 1.14,171 | +0,630 | 9 |
| 10 | 2 |  Tadasuke Makino | Russian Time | 1.14,201 | +0,660 | 10 |
| 11 | 14 |  Luca Ghiotto | Campos Vexatec Racing | 1.14,309 | +0,768 | 11 |
| 12 | 9 |  Roberto Merhi | MP Motorsport | 1.14,323 | +0,782 | 12 |
| 13 | 21 |  Antonio Fuoco | Charouz Racing System | 1.14,330 | +0,789 | 13 |
| 14 | 17 |  Santino Ferrucci | Trident | 1.14,334 | +0,793 | 14 |
| 15 | 3 |  Sean Gelael | Pertamina Prema Theodore Racing | 1.14,363 | +0,822 | 15 |
| 16 | 10 |  Ralph Boschung | MP Motorsport | 1.14,389 | +0,848 | 16 |
| 17 | 12 |  Nirei Fukuzumi | BWT Arden | 1.14,400 | +0,859 | 17 |
| 18 | 1 |  Artjom Markelov | Russian Time | 1.14,589 | +1,048 | 18 |
| 19 | 6 |  Nicholas Latifi | DAMS | 1.14,700 | +1,159 | 19 |
| 20 | 15 |  Roy Nissany | Campos Vexatec Racing | 1.15,436 | +1,895 | 20 |
Lähde: